**7-sinf adabiyot**

**4-CHSB**

**I variant**

1. (B-2). Oʻlmas Umarbekov hayoti va ijodiga oid to‘g‘ri ma’lumotni aniqlang.

A) Sergey Yeseninning “Zamin darg‘asi” she’rlar to‘plamini tarjima qilgani uchun Davlat mukofotiga sazovor bo‘lgan.

B) Yoshligida uchuvchi, bog‘bon bo‘lishni orzu qilgan yozuvchining adabiyotga bo‘lgan orzusi hammasidan kuchlilik qilgan edi.

C) Yoshligida tengdoshlari kabi qo‘y boqqan, suv tashigan, pichan o‘rgan, lekin maktabni a’lo baholar bilan o‘qib, oltin medalga bitirgan.

D) Shifokor oilasida tug‘ilgan ijodkor mehnat faoliyatini o‘n sakkiz yoshida jurnalistlikdan boshlaydi.

2. (B-2). Berilgan ma’lumotlardan NOto‘g‘ri javobni aniqlang.

A) Detal (fransuzcha “tafsilot, mayda-chuyda” so‘zidan) – badiiy asarda obrazning ma’lum bir qirralarini, shuningdek, asar g‘oyasini ochishga xizmat qiladigan badiiy vosita.

B) Yumorda muallif hazil-mutoyiba, yengil kulgi orqali ayrim kishilarga xos nuqsonlarni ko‘rsatar ekan, ularni tuzatishga da’vat etadi.

C) Satirada ko‘p holatlarda jamiyatdagi xavfli illatlar fosh etiladi. Yozuvchi bu

illatlarni keskin tanqid qiladi va ularni butunlay yo‘qotishga chorlaydi.

D) Chexovning “Xameleon” hikoyasi satirik, Said Ahmadning “Qoplon” hikoyasi yumoristik asarning yuksak namunasi hisoblanadi.

3. (B-2). Qamchibek Kenja hayoti va ijodiga oid to‘g‘ri ma’lumotni aniqlang.

A) Bobur nomli xalqaro ekspeditsiya a’zosi sifatida boburiylar va boshqa buyuk ajdodlarimiz izidan bir qancha mamlakatlarda ijodiy safarlarda bo‘lgan.

B)Yoshligidan otasi bilan birga baliq oviga borar, otasi unga qarmoq sovg‘a qilgan kundan boshlab baliq ovi uning eng sevimli mashg‘ulotlaridan biriga aylangandi.

C) Adib “Yomg‘irda qolgan mushuk” hikoyasi orqali jajji bolakay Kamronning qiziqarli sarguzashti hikoya qilinadi.

D) Yozuvchining “Lafz” hikoyasida mamlakatimizdagi ayrim inshootlarning qurilish tarixi, mashaqqatlari, millatimizning buyuk siymolari haqida hikoya qilinadi.

4. (B-2). Anton Chexov hayoti va ijodiga oid to‘g‘ri ma’lumotni aniqlang.

A) Amerikalik mashhur yozuvchi, adabiyot bo‘yicha Nobel mukofoti sovrindori Uilyam Folkner Chexovni “mag‘lubiyatlardan paydo bo‘lgan adib” deb atagan edi.

B) Adibning yozuvchilik faoliyati bilan shug‘ullanishiga maktabda tomosha ko‘rsatish uchun kelgan Janob Elektriko tomoshalari sabab bo‘lgan.

C) Yozuvchi shahar teatriga tez-tez borib turar, gimnaziyadagi o‘rtog‘i Andreyning uyida tashkil qilinadigan spektakllarda qatnashardi.

D) Yozuvchining rus xalqining hayoti tasvirlangan “Ko‘rinmas odam” qissasi o‘z davrida juda ko‘p muhokamalarga sabab bo‘lgan.

5. (Q – 2,8). “Qiyomat qarz” hikoyasi voqealari haqida to‘g‘ri javobni aniqlang.

A) Sarsonboy ota Haydaralidan o‘g‘li G‘ofurning Stalingraddagi qabrini ziyorat qilib o‘tishini iltimos qiladi.

B) Haydarali urushga ketayotib, Sarsonboy otaga qirqta qo‘y qoldiradi va kelgach uylanib to‘y qilishini aytadi.

C) Sarsonboy ota yolg‘iz o‘g‘lidan qoraxat kelgach, buni xotinidan yashirib yuradi va oradan o‘n yil o‘tgach, keyin aza ochadi.

D) Akbar farzandini urushga jo‘natib, undan xat-xabar ololmayotgan Zebi xolaga G‘ofurjon nomidan xat yozadi.

6. (Q – 2,8). “Qiyomat qarz” hikoyasi qahramoni Sarsonboy ota obrazi yuzasidan bildirilgan to‘g‘ri hukmni aniqlang.

A) O‘zganing haqqidan qo‘rmaydigan, o‘zganing mulkini o‘zlashtirib, o‘z ehtiyoji uchun ishlatib yuborgan yaramas kimsa.

B) Butun umr halol mehnat qilib, jamiyat oldida obro‘ topgan, baxtini cho‘ponlikdan deb bilgan, serfarzand oila boshlig‘i.

C) Halolligi va rostgo‘yligi sabab ko‘p joylardan ishdan haydalgan, baxtini choyxonachilikdan topgan inson.

D) Birovning omonatiga xiyonat qilmaydigan, e’tiqodli, diyonatli, va’dasiga vafo qiladigan haqiqiy inson.

7. (Q – 2,8) «Baliq ovi» hikoyasi voqealari haqida to‘g‘ri hukmni aniqlang.

A) Komil va Kamronga dadasi sovg‘a qilgan qarmoq ular tufayli har kuni baliq oviga chiqishni yoqtirar edi.

B) Baliqxo‘r kishi qishda ham eng mazali baliqlarni tutib keltirgani uchun Komilga toy hadya qiladi.

C) Kamronning akasi baliqni har qanday vaziyatda zo‘r tutar, u hech narsadan, hatto ilonlardan ham qo‘rqmas edi.

D) Komil o‘z jonini xatarga qo‘yishini bilib, vaziyatni onasiga to‘g‘ri tushuntirsa ham hech kim unga quloq solmaydi.

8. (Q – 2,8). «Baliq ovi» hikoyasi qahramoni Komil obrazi haqida bildirilgan to‘g‘ri hukmni aniqlang.

A) Hayoti xavf ostida qolishini bilsa-da, otasining so‘zini ikkita qilmagan obraz.

B) Baliq ovini emas, baliq ovlovchi akasini kuzatishni yaxshi koʻruvchi bola.

C) Jonivorlardan otni juda yaxshi ko‘ruvchi, kelajakda chavandoz bo‘lishni orzu qilgan bola.

D) O‘z hayotini xavfga qo‘yib, cho‘kib ketayotgan ukasini qutqarib, o‘zi vafot etgan aka.

9. (Q – 2,8). Saida Zunnunova she’rlarini tahliliga oid ma’lumot berilgan javobni aniqlang.

A) Ijodkor giyoh obrazi orqali mashaqqatni yengib oʻtadigan, yoʻlida duch kelgan qiyinchiliklarga bardosh berib, oʻz maqsadidan kechmaydigan kishilarni tasvirlagan.

B) Vodiylarni yayov kezib yurtining go‘zalligidan bahramand bo‘layotgan shoiraning ichki kechinmalari yorqin bo‘yoqlarda ifodalangan.

C) Millatning bebaho xazinasi til ekanligi, o‘z tilini unutgan xalqning to‘tidan farqi bo‘lmasligini isbotlab bergan.

D) Tabiat og‘ushidagi shoira o‘shshaygan qoya labida bir tup na’matakning quyoshga viqor bilan bir savat oq gul tutayotgani ifodalangan.

10. (Q – 2,8). Iqbol Mirzo she’rlarini tahlili haqida to‘g‘ri javobni aniqlang.

A) Shoir oʻzi istagan rangin xayollar ogʻushida ruhan yuksaladi va tiriklik shukronasini “ne baxt bu – yotmoqlik yerdan yuqori” kabi satrlarda aks ettiradi.

B) Shoir bir she’rida tuproq ko‘chalardan chopgan bolalikning yillar changi ichra asta yo‘qolganini tasvirlab bergan.

C) Badiiy kitobga oshno bo‘lgan bolakayning ertakdagi qilichi singan bahodirga qurol izlab yurgani aks etgan.

D) Vatani uchun astoydil xizmat qilishga bel bog‘lagan yigitning Alpomishga navkar bo‘lishga shay ekanligi ifoda etilgan.

11. (Q – 2,8). «Xameleon» hikoyasi voqealari haqida to‘g‘ri ma’lumot berilgan javobni aniqlang.

A) Oshpaz Proxorning barmog‘ini tishlab olgan kuchukni Ochumelov quturgan bo‘lsa kerak deb o‘ylaydi.

B) Xryukin vaziyat o‘zgarayotganini ko‘rgach, o‘zining oddiy odam emasligini bildirish uchun harbiy politsiyada ishlaydigan do‘stini eslab qoladi.

C) Zargar Xryukin o‘ziga yetkazilgan zararni qoplatish uchun general Jigalovnikiga Proxor bilan birga ketadi.

D) Mitriy Mitrich o‘tin bilan kuchukni urgani uchun yo‘lda Yildiringa tashlanib qoladi va unga zarar yetkazadi.

12. (Q – 2,8). «Xameleon» hikoyasi qahramoni Ochumelov obrazi yuzasidan bildirilgan to‘g‘ri hukmni aniqlang.

A) Politsiya nazoratchisi, ya’ni jinoyatlarni tergov qilish bilan shug‘ullanadigan xodim.

B) Har qanday ishni sidqidilgan bajaradigan o‘z kasbining mohir ustasi.

C) Yuqori mansabga ega, it boqishga qiziqadigan, akasining uyiga mehmonga kelgan ovchi.

D) Boshlig‘ining har qanday buyrug‘ini so‘zsiz amalga oshiruvchi xodim.

13. (Q – 2,8) Said Ahmadning “Qoplon” hikoyasi voqealarining ketma-ketligi to‘g‘ri berilgan qatorni aniqlang.

1. Tillayev nafaqaga chiqdi;

2. Qurbonboy Tillayevga it olib kelib berdi;

3. Tillayev yuqori lavozimga tayinlandi;

4. Tillayev Qurbonboyni yangi direktorning ziyofatida koʻrib qoldi.

A) 4,1,3,2

B) 3,2,1,4

C) 1,2,3,4

D) 3,4,2,1

14. (Q – 2,8). “Qoplon” hikoyasi haqida berilgan NOto‘g‘ri hukmni aniqlang.

A) Insonning gap-soʻzlari, xatti-harakatlari har doim ham uning asl qiyofasini ochib berolmasligi bayon etilgan.

B)Oʻzini doʻst qilib koʻrsatayotganlarning asl qiyofasi boshga tash­vish tushganda bilinishi aks etgan.

C) Hikoyada ikkiyuzlamachilik, laganbardorlik, subutsizlik singa­ri illatlar o‘tkir hajv orqali fosh qilinadi.

D) Hikoyada yaxshilik qiluvchi insonlar hech qachon qadrlanmaydi g‘oyasi Qurbonboy timsolida ochib berilgan.

15. (M - 4). Berilgan parcha haqida to‘g‘ri tahlil berilgan qatorni aniqlang.

“Oradan anchagina vaqt o‘tdi. Tillayev hassaga tayanib ko‘cha aylangani chiqdi. Bir mahal qarasa, ko‘chaning narigi betida Qurbonboy Qoplonni yetaklab yuribdi. **Chaqirsa, it qaradi-yu, Qurbonboy qaramadi.** O‘sha kuni yangi direktor o‘g‘lining tug‘ilgan kuniga o‘tirish qilib berayotgan ekan. Tillayevga mashina yuboribdi. Er-xotin borishdi. Darvozadan kirishlari bilan yo‘lakda yotgan Qoplon ularni ko‘rib, dumini likillatib erkalandi”.

A) Ba’zi insonlarda yo‘q vafodorlik fazilati hayvonlarda mavjudligiga ishora qilingan.

B) Mehnatkashligi, halolligi tufayli aybsiz aybdorga chiqarilgan obraz holati ifodalangan.

C) Insonlardan ko‘ra hayvonlarning eshitish qobiliyati kuchli ekanligiga urg‘u berilgan.

D) Mehnati qadrlanmagan xodimning boshlig‘idan arazlab yurgan holati tasvirlangan.